**Årsberetning 2024**

Perioden 10.09.2023 til 14.09.2024

**Styrets sammensetning:** Øyvind Lohne jr., leder Christine Pehrson, sekretær Ole Christian Corneliussen, kasserer Carl Petter Carlsen, styremedlem Paal Boe Steinberg, varamedlem

Mette Ryen Hoel og Finn Hoel, revisorer

Vi ønsker alle nye hjertelig velkommen.

Det er nå 146 medlemmer i Hytteforeningen.

Styret har hatt 3 styremøter, i tillegg til regelmessig kontakt via e-poster.

**Skisesongen**  Det har vært en god skisesong, med stort sett bra snøforhold. Kvaliteten på skiløypene i Fjellsbygda har vært noe variabel. Skiløypene ned til Fjellsbygda-området ble ikke alltid kjørt opp. Kostnadene til løypekjøring har gått kraftig opp for Aurdal-Kruk løypelag, så de har måttet begrense løypekjøringa noe. For at de skal opprettholde et godt nivå på løypene, ser de seg nødt til å øke løypebidraget til kr 1500,-. Styret er opptatt av godt samarbeid med løypelaget, og jobber for å finne løsninger for at løypene skal kjøres opp i vårt område også når det er vanskelige snøforhold.

Det var et hyggelig påskearrangement ved setra med mange deltagere. Styret takker for fin avvikling av arrangementet!

Det er timeskjøring kun i helgene og i Påsken. Dette ser ut til å fungere, men blir ikke alltid overholdt. Av hensyn til sikkerheten i området, er det ekstremt viktig at kjøretidene overholdes. Viktig å informere besøkende om dette også. Husk å **melde ankomst i brøyteappen i god tid før ankomst, og senest innen kl. 16:00 dagen i forveien! Jo tidligere vi melder ankomst, jo mer kan vi spare i brøyteutgifter. Dersom man har tenkt å komme lørdag, bør man likevel melde ankomst for hele helgen, da dette kan spare brøytekostnader.**

**Status Nordfjellstølen Konflikten om vinterbrøyting av veien i Nordfjellstølen er fortsatt ikke løst. Hva løsningen her blir, vil få konsekvenser for løypekjøringa til Fjellsbygda. Grunneier Ødegård i Nordfjellstølen har våren 2024 laget et privat planforslag for området som innebærer at Nordfjellstølveien nord for parkeringsplassen skal være skiløyper om vinteren. Styret i hytteforeningen har sendt en uttalelse som støtter dette.**

**Økonomi Utgiftene t**il brøyting av veiene i Fjellsbygda er fremdeles høye, og de kommer nok til å forbli høye også i framtiden. I tillegg er det økte utgifter til løypekjøring. Det har vært flere økninger av kontingenten til hytteforeningen de siste årene som en konsekvens av de økte utgiftene. Vi må vurdere om det er behov for å øke i år igjen.

**Årskontingent:** Styret har innført betalingsløsning med bruk av et faktureringsprogram. Denne ble brukt første gang i fjor og fungerte godt. Ved betaling av årskontingent skal bare hytteadressen oppgis. Styret oppfordrer alle til å være raske med å betale kontingenten, slik at Hytteforeningen kan betale for brøyting av veien og løypekjøring. Hytteforeningen er et spleiselag, hvor de største utgiftene er brøyting og løypekjøring. I dette fellesskapet er det viktig at alle er med og betaler.

**Valg**: På valg i år er kasserer Ole Christian Corneliussen, sekretær Christine Pehrson og varamedlem Paal Boe Steinberg.

September 2024 Styret